**ՔԱՐ ԴԱՌԱԾ ՂՈՇՈՒՆԻ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլել ա, չի ըլել մի թքավոր, ունեցել ա իրեք տղա։ Թքավորը շատ միտք անելիս ա ըլել։

Մենձ տղեն էկել ա, թե.-- Թքավո՛ր, խի՞ ես միտք անում:

— Իմ դարդին դու կարալ չես դարման անես,— ասել ա հերը։

Մենձ տղեն թողել ա գնացել:

Ընդուր էքսի օրը միջնեկ տղեն ա էկել, հարցրել ա թքավորին, թե.— Դարդդ ի՞նչ ա։

— Իմ դարդին դու կարալ չես դարման անես,— թքավորն ասել ա։

Դա էլ ա ձեռը վեկալել, գնացել:

Ընդուցը ետը, էն մեկել օրն էլ պուճուր տղեն ա էկել, թքավորին ասել ա.— Թքավո՛ր, դարդդ ի՞նչ ա։

— Իմ դարդին կարալ չես դարման անես,— ասել ա հերը։

Ասել ա.— Չիմ աշխարքը ման կգամ, քու դարդին դարման կանեմ, ասա՛։

— Իմ դարդի դարմանը մի գոմշի գլխի ղդար մի նուռն ա, ով կարա՝ թող բերի,— ասում ա թքավորը։

Պուճուր տղեն գնում ա աղբորտանց կուշտը, ասում ա.— Մեր հերը գոմշու գլխի ղդար նուռն ա ուզում, մենձ ախբերը դու էս, պետք ա գնաս, բերես։

Մենձ ախրերը մի ձի ա վեր ունում, ռավոտը ճամփա ընկնում։ Գնում ա չվել մի ամիս, չոլերով ա գնում, շենլիք չի ըլում։ Մի ամիսը որ թըմամում ա, գնում ա տենում, որ էրկաթից մի ամարաթ կա շինած․ ամարաթի ղաքին նռնենի կա, նռնենու վրա նուռ կա, ամեն նուռը էրկու ստիլ, քաղում ա իրեք նուռը ու բերում։ Գնալն ու գալը քաշում ա էրկու ամիս։ Հերը գալն իմանում ու ուրախանում ա։

— Բերիլ ե՞ս,— ասում ա,— նուռը։

Ասում ա․— Բերել եմ։

Ասում ա․— Ո՞րդիան բերիր նուռը։

Ասում ա․— էրկաթե ամարաթի կշտիցը բերի նուռը։

Հերն ասում ա․— էդ իմ ռավոտվա հաց ուտելու տեղն ա, էդ նուռը էրկու ստիլ կլի։

Սրեն գալիս ա միջնեկ տղին, որ գնա նուռը բերի։ Միջնեկ տղեն ձի ա նստում, գնում ա մի ամսվա ճընապար, գնում ա՝ էրկաթե ամարաթին հասնում, էրկու ամսվա ճընապար ա՝ գնում ա մի արծաթի ամարաթի հասնում։ Արծաթի ամարաթի դռանը մի նռնըքի ա ըլում, նռնըքու վրա մի նուռն ա ըլում իրեք ստիլ։ Էդ նուռը պոկում ա ու բերում։

Գնալն ու գալը չորս ամիս ա քաշում։ Իրան հեր թքավորը իմանում ա գալը, ուրախանում ա։— Ո՞րդի գնացիր,— ասում ա,— նուռը բերի՞ր։

Ասում ա․— Էրծաթե ամարաթի կուշտը գնացի, ընդիան բերի։

Թաքավորն ասում ա.— Էդ իմ ճաշվա հացիս տեղն ա, էդ նուռը իրեք ստիլ կըլի։ Իմ դարդին դարման չի անիլ դա։

Սրեն էկավ պուճուր տղին։ Պուճուր տղեն գնաց իրենց թավլեն մտավ, ձիանու մեչը ման էկավ, էրկու հարիր ձի կար կապած, աջու կռնիցը ըսկսեց մի ծերիցը ձեռը ձիանոնց միչքին դնելով, որի վրա որ ձեռը դրուց, շատերը մեջքը կռացըրին, շատերի մեջքն էլ կոտրեց, դուս էլավ էն մեկ ծերը։ Ձի չկա, որ հեծներ գնար, սկսեց ձախու կուռը ման գալ, էդ ղայդին ձեռը դրուց ձիանու վրա, որը կռացնում ա մեջքը, որի մեջքն էլ կոտրվում ա։ Ծերն էկավ հասավ, ըտեղ ղազերի ծեռտի տակին մի ձի կար կապած։ Ձեռը դրուց էն ձիու միջքին, մեջքը բրձրացավ ձեռի տակին, ղայիմ ձեռով միջքին տվուց՝ ընդուց էլ շատ բրձրացավ։ Էդ ձիուն սկսեց օրոն անիլը, մինչև մի ամիս։ Մի ամսից եդնը էդ ձիուն նստեց, ռավոտվա հացը էրկաթե ամարաթումը կերավ, ճաշվա հացը էրծաթե ամարաթումը կերավ, նրանե եդը գնաց, շատն ու քիչը աստված գիտե։

Գնաց մի մենձ դուզ էլավ, էն դզումը տեհավ ահագին ղոշուն, չիմ քար դառած, միտքն արավ, թե․ «Ես էլ քար կդառնամ,— ասավ,— էկել եմ, ընկել եմ, պետք ա սրա միջովն անց կենամ, ինչ կըլի, կըլի»։

Անցկացավ էն մեկել ղրաղը, տեհավ ընդեղ մի ահագին ամարաթ կա շինած։ Ամարաթի դռանը մի նռնըքի կա, նըռնըքին գոմշու ղդար նուռն ունի բռնած։ Էրկու նուռը պոկեց, ամենքը խուրջինի մի թայը դրուց, խուրջինը լքցրուց։ Մտիկ արավ տեհավ՝ ամարաթի չարդախումը մի կնիկ ա կաղնած, որ ո՛նչ ուտես, ո՛նչ խմես, կաղնես նրա ըրեսին մտիկ անես։

Նուռը վեր ա ունում, եդ դառնում գալի։ Իմանում ա իր ա հեր թքավորը նրա գալը, ուրախանում ա։ Տղեն գնում ա հոր կուշտը։ Գնալ-գալը իրեք տարի ա քաշում։

Հերն ասում ա․— Բերի՞ր նուռը։

Ասում ա․— Բերի՛։

Ասում ա.— Որդի՞ան բերիր։

Ասում ա․— Գնացի մի մենձ դըզի ռաստ էկա, մըչվել քառասուն օրվա ճըմփա կըլեր էդ դուզը, շատ ղոշուն կար քար դառած, ո՛րը ձիավոր, ո՛րը ոտով։ Ղոշունի էն կուռը անց կացա, ընդե մի ահագին մենձ ամարաթ կար, ամարաթի ղաքին մի նռնըքի կար, էրկու նուռը պոկեցի ու բերի։

Թքավորը հարցընում ա․— Ուրիշ էլ բան տեհա՞ր, թե չէ։

Թե, ասում ա․— Մի հուրի-մալաք կնիկ տեհա, որ էդ չարդախումը կաղնած էր, էլ ուրիշ բան չեմ տեհել։

Թքավորն ասում ա․— Ա՜յ որդի, էդ քու մերն ա, էդ քար դառած ղոշունն էլ իմ ղոշունն ա։ Ըտեղ մի Ուշաբ կա, էդ Ուշաբը քու մորդ տարել ա, ղոշունը ղարկեցի, որ քու մորդ եդ բերի, ղոշունին չիմնուն քար ա շինել, քու մերը մնացել ա ընդի, ես ըտուր հմա միտքն անեի։ Ուշաբի դռնից ղայրի աշխարքումը էդ ղայդի նուռը մի տեղ էլ կա ոչ։ Էդ նուռը ով որ բերի, իմ կնկանն էլ կբերի, դրա խաթրու նուռն ուզեի ես։ Հըմի պետք ա գնաս քու մորը բերես, կարա՞ս․ թե կարալ չես։

— Կարամ բերեմ,— ասում ա տղեն։ Ասում ա ու էն էքսը ճամփա ընկնում։ Գնում ա ընչվել մորն ա հասնում։

Մերը չարդախումը կաղնած ա ըլում, ասում ա.— Ա՛յ տղա, էրկու անգամ ա դու գալիս ես, բա դու մեղք չե՞ս, Ուշաբը վեր կկենա քեզ քար կշինի։

Ասում ա.— Մերա՛, ես էկել եմ, որ քեզ տանեմ։

Որ ասում ա «մերա», ասում ա․— Դու ո՞վ ես, որ ինձ մերա ես ասում։

Ասում ա.— Ես թքավորի պուճուր տղեն եմ, է՛ն թքավորի, որի ղուշունը Ուշաբը քար ա դարձրել։

— Եփոր ըտենց ա, ըստի արի,— ասում ա կնիկը։ Տղեն վերև ա գնում․ կնիկն ընկնում ա իրա տղի ճըտովը, տղեն էլ ընկնում ա իրան մոր ճտովը։ Մերը տղին ա պըչպըչորում, տղեն՝ մորը։

— Ինձ տանելն,— ասում ա,— շատ դժար ա։ Ուշապը վեց օր քնել ա, մին օր էլ ընիլ պտի, որ վեկենա, օխտն օր քնում ա։ Դրան սպանելու հնար չկա։ Դու տապ արա, ընչվել օխտն օր, էքուց վեկկենա։ Ես կիմանամ նրա ֆորին որդի ա, էդ ղոշունը ո՞նց պտի կենդանանա, օխտն օրից եդնա նա նորից կքնի, որ կգաս իմ կուշտը, ես քեզ կասեմ։

Տղեն թող գնա տապ անի, թող հմի Ուշաբը վե կենա։

Կնիկը հարցնում ա Ուշապին․— Դու որ էդքան քնում էս, ես մնում եմ մենակ, ինձ հետ զրից անող չկա, խի՞ չես ֆոքուդ տեղը ասում, որ նրա հետ զրից անեմ, նրանով օրս անցկացնեմ քու քնած վախտը։

Ուշապն ասում ա.— Իմ ֆոքին, մեր կողքը մի ձոր կա, էդ ձորի միջին մի վերու վարազ կա, էդ վարազի փորումը մի ղութիկ կա, էն ղութումը իրեք ծիտ կա, էն ծտերն են իմ ֆոքին։ Էն վարազին էլ սպանելու հնար չկա, նրա հնարն էլ էն ա, որ թվանքի լուլեն իմ շեռովը մխած պըտի։

— Բա էդ ով կարա մխի,— հարցնում ա կնիկը։

— Ֆլան տեղը մի ղոնդաղսազ կա, նա կարա մխի։

Կնիկը էդ օրը էլ բան չի հարցնում։ Դա որտեղ որ շռում ա. գնում ա թաքուն մի աման ա դնում, որ շեռը մեչը դառնա։ Դևը գնում ա շռում, շեռը լցվում ա ամանի մեչը։

Մի օր էլ հարցնում ա, թե․— Էն քար դառած ղոշունին սաղանալու իլլաճ կա՞, թե ընենց քար մնալ պտին։

Դևն ասում ա, թե․— Էն մեր գավումը անմահական ջուր կա, էն ջրիցը, որ մատըդ թաթախ անես, քսես՝ չիմ կկենդանանան։

Էդ ասավ ու դևը քնեց։ Թքավորի տղեն էկավ, էդ հանգամանքները մերը մեկ֊մեկ պատմեց տղին ու շեռը տվուց տղուն, անմահական ջուրը ինքը թաքուն պահեց։

Տղեն դևի շեռը վե կալավ, գնաց դևի նշանց տված ղոնդաղսազի կուշտը, ասավ․— Էս շեռովը ինձ հմա մի թվանք մխե, ինչ որ ուզում էս, կտամ։

Ղոնդաղսազն ասավ.— Ես փող ուզում չեմ, մի բան կասեմ, կանես՝ կշինեմ, թե անել չես՝ կմնա անշինել։

Թքավորի տղեն ասավ.— Ասա՜, կանեմ։

— Ե՛ս,— ասավ,— մի ծին էրինջ կմորթեմ քի հմա, փորը վեր կածեմ ու սաղ կեփեմ․ թե դու մի շնչումն ուտես, էն վախտը թվանքը կշինեմ։ Մին էլ էս ջղացաքարը մի ձեռով վեր պտի ունես վրա անես։ Ընդով կշինեմ, դու էլ կերթաս վարազին կսպանես։

Թաքավորի տղեն ասավ։— Լա՛վ, մորթե տենանք։

Ղոնդաղսազը մի էրինջ բերեց, մորթեց, փորը վեր ածավ, սաղ էփեց, հանեց, դրեց էդ տղի աղաքին։ Տղեն մի շնչովը կերավ, վեր կացավ, մի ձեռովը ջաղացաքարը դեն գձեց։ Որ շունչ քաշեց, ամպի ձենից էվել ձեն էլավ։

Ղոնդաղսազը թվանքը մխեց ու տվուց տղին։ Էն տղեն առավ գնաց, որդի ո՛ր Ուշապը շանց էր տվել, վարազի տեղը։ Գնաց հասավ մի մենձ քարափի գլուխ, վարազը քարափի տակը, էրեսը դըբա քարափը արած էր, թվանքը տրաքեց՝ ճըկատի կես տեղը. վարազը վեր ընկավ։ Տղեն հասավ վարազին, փորը ճղեց, ղութիկը հանեց, ղութիկը բաց արավ, տեհավ՝ իրեք ծիտ կա միջին, էրկուսը սպանեց, մինը ձեռին էկավ։ Էկավ տեհավ, որ Ուշապի մի կենտ շունչն ա դուս գալի, կարում չի խոսա։

Ասավ․— Ո՞նց ես, Ո՛ւշապ։

Թե.— Ո՞ւր ա իմ ծերքի վախտը, որ քի քար դարձնեմ։

Թե.— Հրես ֆոքիդ, ա՛ռ, էս ա։

— Ինձ տո՛ւր,— ասավ,— ուտեմ, քի լավութին կանեմ։

Թե․— Քու լավութինը հասել ա, մնացել ա իմ լավութին անիլը։

Թե․— Ի՞նչ եմ քե լավութին արել։

Թե․— Շա՜տ լավութին ես արել, իմ մորը բերել ես քի հմա կնիկ շինել, իմ հեր թքավորի ղոշունն էլ քար ես դարձրել,— ասավ ու ծտի ճիտը պոկեց։ Ուշապը շան նման սըտակեզ։

Իր մորն ասավ.— Նանի՛, էս ա՝ ես ու դու կեըթանք, բա ղոշունն ի՞նչ անենք։

Մերն ասավ․— Որդի՛, դրա պատրաստութինը ես վաղ եմ տեհել, Ուշապի սաղ վախտիցը։ Անմահական ջուրը գավը լիքն ա, ձեռդ թաթախ արա, ամենին մի հետ քսե՝ կկենդանանան չիմ։

Մերն ինչ որ ասավ, տղեն անկաճ կալավ, ըտենց արավ, չիմ կենդանացան։ Ուրախացավ, իրան մորը ու իրենց ղոշունը չիմ վեկալավ ու ուրախ-ուրախ գնացին դըբա թքավորը։

Թքավորը իմացավ գալներուն, վեկացավ ղոշունով գնաց աղաքներուն, մենձ ուրախութենով բերուց տուն։ Քառասուն օր ղոնախլղ արավ էլլըգին, կերան, խմեցին, ուրախացան։

Թաքավորն ասավ իրա էլլըգին․— Հըմիկից եդը ձեր թաքավորը իմ պուճուր տղեն ա, ես ծերացել եմ, ոտից-ձեռից ընկել։ Ես էլ կարալ չեմ ձեզ կառավարել։

Եդնա նազիրի ախեիկը ուզեց պուճուր տղի հմա, օխտն օր, օխտը քշեր հըրսանիք արավ, պըսակեց։ Ինքը սաղ՝ իրան թաքավորութինը տվուց տղին։ Քիչ վախտից եդնը ինքը մեռավ։ Տղեն սկսեց կառավարել։ Էլլիգը նրանե շնորհակալ ին, հըչկել նրա հըլիվորիլը։

Չարը ընդի, բարին ըստի։

Աստծանե իրեք խնձոր ա վեր էկել․ մինն՝ ասողին, մինը՝ լսողին, մինն էլ՝ ալամ աշխարին։